CELEX: 32006R1026
Language: sk
Date: 2006-07-05 00:00:00
Title: Nariadenie Komisie (ES) č. 1026/2006 z  5. júla 2006 , ktorým sa stanovuje prideľovací koeficient, ktorý sa má uplatniť v rámci colnej kvóty Spoločenstva na dovoz kukurice z tretích krajín, ustanovený nariadením (ES) č. 969/2006

6.7.2006   
            
            
               SK
            
            
               Úradný vestník Európskej únie
            
            
               L 184/11
            
         
      NARIADENIE KOMISIE (ES) č. 1026/2006
   z 5. júla 2006,
   ktorým sa stanovuje prideľovací koeficient, ktorý sa má uplatniť v rámci colnej kvóty Spoločenstva na dovoz kukurice z tretích krajín, ustanovený nariadením (ES) č. 969/2006
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1),
   so zreteľom na nariadenie Komisie (ES) č. 969/2006 z 29. júna 2006, ktorým sa otvára a ustanovuje správa colných kvót Spoločenstva pre dovoz kukurice z tretích krajín (2), a najmä na jeho článok 4 ods. 3,
   keďže:
   
               (1)
            
            
               Nariadením (ES) č. 969/2006 sa otvorila ročná colná kvóta na 242 074 ton kukurice (poradové číslo 09.4131).
            
         
               (2)
            
            
               V článku 2 ods. 1 nariadenia (ES) č. 969/2006 sa stanovil objem tranže č. 2 na 242 074 ton na obdobie od 1. júla do 31. decembra 2006.
            
         
               (3)
            
            
               Objemy požadované do pondelka 3. júla 2006 do 13.00 hod. bruselského času v súlade s článkom 4 ods. 1 nariadenia (ES) č. 969/2006 prekračujú objemy, ktoré sú k dispozícii. Je preto potrebné stanoviť, do akej miery sa môžu povolenia vydávať, pričom sa stanoví prideľovací koeficient, ktorý sa má uplatňovať na požadované objemy,
            
         PRIJALA TOTO NARIADENIE:
   Článok 1
   Každej žiadosti o dovozné povolenie pre kvótu kukurice podanej do pondelka 3. júla 2006 do 13.00 hod. bruselského času a doručenej Komisii v súlade s článkom 4 ods. 1 a 2 nariadenia (ES) č. 969/2006 sa vyhovuje vo výške 0,46439 % požadovaných množstiev.
   Článok 2
   Toto nariadenie nadobúda účinnosť 6. júla 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. júla 2006
      
         
            Za Komisiu
         
         J. L. DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 270, 21.10.2003, s. 78. Nariadenie zmenené a doplnené nariadením Komisie (ES) č. 1154/2005 (Ú. v. EÚ L 187, 19.7.2005, s. 11).
   
      (2)  Ú. v. EÚ L 176, 30.6.2006, s. 44.